CELEX: 32010R0248
Language: sk
Date: 2010-03-25 00:00:00
Title: Nariadenie Komisie (EÚ) č. 248/2010 z  24. marca 2010 , ktorým sa mení a dopĺňa nariadenie (ES) č. 1484/95, ktorým sa stanovujú podrobné pravidlá uplatňovania systému dodatočných dovozných ciel a stanovujú dodatočné dovozné clá v sektoroch hydinového mäsa, vajec a pre vaječný albumín a ktorým sa mení a dopĺňa nariadenie (ES) č. 504/2007, ktorým sa stanovujú podrobné pravidlá uplatňovania dohôd o dodatočných dovozných clách na mlieko a mliečne výrobky

25.3.2010   
            
            
               SK
            
            
               Úradný vestník Európskej únie
            
            
               L 79/1
            
         
      NARIADENIE KOMISIE (EÚ) č. 248/2010
   z 24. marca 2010,
   ktorým sa mení a dopĺňa nariadenie (ES) č. 1484/95, ktorým sa stanovujú podrobné pravidlá uplatňovania systému dodatočných dovozných ciel a stanovujú dodatočné dovozné clá v sektoroch hydinového mäsa, vajec a pre vaječný albumín a ktorým sa mení a dopĺňa nariadenie (ES) č. 504/2007, ktorým sa stanovujú podrobné pravidlá uplatňovania dohôd o dodatočných dovozných clách na mlieko a mliečne výrobky
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 143 písm. b) v spojení s jeho článkom 4,
   so zreteľom na nariadenie Rady (ES) č. 614/2009 zo 7. júla 2009 o spoločnom systéme obchodovania s ovalbumínom a laktalbumínom (2), a najmä na jeho článok 3 ods. 4,
   keďže:
   
               (1)
            
            
               V článku 3 ods. 3 nariadenia Komisie (ES) č. 1484/95 (3) a v článku 4 ods. 3 nariadenia Komisie (ES) č. 504/2007 (4) sa ustanovuje, že ak dovozná cena CIF zásielky prevyšuje uplatniteľnú reprezentatívnu cenu, dovozca musí zložiť zábezpeku uvedenú v článku 248 ods. 1 nariadenia Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva (5), ktorej výška sa rovná výške dodatočného cla, ktoré by zaplatil, ak by sa pri výpočte dodatočného cla vychádzalo z reprezentatívnej ceny uplatniteľnej v prípade príslušného výrobku.
            
         
               (2)
            
            
               V článku 38 ods. 3 nariadenia Komisie (ES) č. 951/2006 z 30. júna 2006, ktorým sa stanovujú podrobné pravidlá implementácie nariadenia Rady (ES) č. 318/2006, pokiaľ ide o obchodovanie s tretími krajinami v sektore cukru (6), sa však v podobnom prípade ustanovuje, že dovozca musí zložiť zábezpeku uvedenú v článku 248 ods. 1 nariadenia (EHS) č. 2454/93, ktorej výška sa rovná rozdielu medzi výškou dodatočného dovozného cla vypočítaného na základe reprezentatívnej ceny uplatniteľnej v prípade príslušného výrobku a výškou dodatočného dovozného cla vypočítaného na základe dovoznej ceny CIF príslušnej zásielky.
            
         
               (3)
            
            
               S cieľom harmonizovať metódy výpočtu uplatniteľné v rôznych sektoroch je vhodné zosúladiť metódu stanovenú v článku 3 ods. 3 nariadenia (ES) č. 1484/95 a článku 4 ods. 3 nariadenia (ES) č. 504/2007 s metódou stanovenou v článku 38 ods. 3 nariadenia (ES) č. 951/2006.
            
         
               (4)
            
            
               V článku 3 ods. 4 nariadenia (ES) č. 1484/95 a článku 4 ods. 4 nariadenia (ES) č. 504/2007 sa určujú lehoty, v rámci ktorých musí dovozca preukázať, že sa so zásielkou zaobchádzalo v súlade s podmienkami potvrdzujúcimi správnosť dovoznej ceny CIF. Zdá sa, že postup vzťahujúci sa na dovoz a predaj tovaru v rámci tohto systému prešiel v praxi značnými zmenami. Zatiaľ čo v minulosti nákup v tretej krajine, uvoľnenie do voľného obehu a predaj v Spoločenstve zabezpečoval jeden subjekt, v súčasnosti sa na jednotlivých transakciách podieľa niekoľko subjektov, čím sa často znemožňuje dodržanie uvedených lehôt. Je preto potrebné tieto lehoty predĺžiť.
            
         
               (5)
            
            
               Nariadenia (ES) č. 1484/95 a (ES) č. 504/2007 by sa preto mali zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   V článku 3 nariadenia (ES) č. 1484/95 sa odseky 3 a 4 nahrádzajú takto:
   
      „3.   V prípade uvedenom v odseku 2 musí dovozca zložiť zábezpeku uvedenú v článku 248 ods. 1 nariadenia (EHS) č. 2454/93, ktorej výška sa rovná rozdielu medzi výškou dodatočného dovozného cla vypočítaného na základe reprezentatívnej ceny uplatniteľnej v prípade príslušného výrobku a výškou dodatočného dovozného cla vypočítaného na základe dovoznej ceny CIF príslušnej zásielky.
      4.   Dovozca musí do dvoch mesiacov od predaja príslušných výrobkov v lehote deviatich mesiacov odo dňa prijatia vyhlásenia o uvoľnení do colného režimu voľného obehu preukázať, že sa so zásielkou zaobchádzalo v súlade s podmienkami potvrdzujúcimi správnosť cien uvedených v odseku 2. Nedodržanie jednej z týchto lehôt má za následok prepadnutie zloženej zábezpeky. Príslušné orgány však môžu lehotu deviatich mesiacov na žiadosť dovozcu, ktorá musí byť náležite odôvodnená, predĺžiť, a to maximálne o tri mesiace.
      Zložená zábezpeka sa uvoľní do tej miery, do akej sa poskytne dôkaz o podmienkach zaobchádzania k spokojnosti colných úradov. V opačnom prípade zábezpeka prepadne a použije sa na úhradu dodatočného cla.“
   
   Článok 2
   V článku 4 nariadenia (ES) č. 504/2007 sa odseky 3 a 4 nahrádzajú takto:
   
      „3.   V prípade uvedenom v odseku 2 musí dovozca zložiť zábezpeku uvedenú v článku 248 ods. 1 nariadenia Komisie (EHS) č. 2454/93 (7), ktorej výška sa rovná rozdielu medzi výškou dodatočného dovozného cla vypočítaného na základe reprezentatívnej ceny uplatniteľnej v prípade príslušného výrobku a výškou dodatočného dovozného cla vypočítaného na základe dovoznej ceny CIF príslušnej zásielky.
      4.   Dovozca musí do dvoch mesiacov od predaja príslušných výrobkov v lehote deviatich mesiacov odo dňa prijatia vyhlásenia o uvoľnení do colného režimu voľného obehu preukázať, že sa so zásielkou zaobchádzalo v súlade s podmienkami potvrdzujúcimi správnosť cien uvedených v odseku 2. Nedodržanie jednej z týchto lehôt má za následok prepadnutie zloženej zábezpeky. Príslušné orgány však môžu lehotu deviatich mesiacov na žiadosť dovozcu, ktorá musí byť náležite odôvodnená, predĺžiť, a to maximálne o tri mesiace.
      Zložená zábezpeka sa uvoľní do tej miery, do akej sa poskytne dôkaz o podmienkach zaobchádzania k spokojnosti colných úradov. V opačnom prípade zábezpeka prepadne a použije sa na úhradu dodatočného cla.
   
   Článok 3
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
   Uplatňuje sa od 1. mája 2010.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. marca 2010
      
         
            Za Komisiu
         
         
            predseda
         
         José Manuel BARROSO
         
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 181, 14.7.2009, s. 8.
   
      (3)  Ú. v. ES L 145, 29.6.1995, s. 47.
   
      (4)  Ú. v. EÚ L 119, 9.5.2007, s. 7.
   
      (5)  Ú. v. ES L 253, 11.10.1993, s. 1.
   
      (6)  Ú. v. EÚ L 178, 1.7.2006, s. 24.
   
      (7)  Ú. v. ES L 253, 11.10.1993, s. 1.“